CELEX: 32021R1950
Language: hr
Date: 2021-11-10 00:00:00
Title: Delegirana uredba Komisije (EU) 2021/1950 оd 10. studenoga 2021. o izmjeni Direktive 2009/81/EZ Europskog parlamenta i Vijeća u pogledu pragova za ugovore o javnoj nabavi robe, radova i usluga (Tekst značajan za EGP)

11.11.2021   
               
               
                  HR
               
               
                  Službeni list Europske unije
               
               
                  L 398/19
               
            
         DELEGIRANA UREDBA KOMISIJE (EU) 2021/1950
         оd 10. studenoga 2021.
         o izmjeni Direktive 2009/81/EZ Europskog parlamenta i Vijeća u pogledu pragova za ugovore o javnoj nabavi robe, radova i usluga
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2009/81/EZ Europskog parlamenta i Vijeća od 13. srpnja 2009. o usklađivanju postupaka nabave za određene ugovore o radovima, ugovore o nabavi robe i ugovore o uslugama koje sklapaju javni naručitelji ili naručitelji u području obrane i sigurnosti te izmjeni direktiva 2004/17/EZ i 2004/18/EZ (1), a posebno njezin članak 68. stavak 1. drugi podstavak,
         budući da:
         
                     (1)
                  
                  
                     Odlukom 2014/115/EU (2) Vijeće je odobrilo Protokol o izmjeni Sporazuma o javnoj nabavi (3) sklopljenog u okviru Svjetske trgovinske organizacije. Izmijenjeni Sporazum o javnoj nabavi („Sporazum”) plurilateralan je instrument čija je svrha uzajamno otvaranje tržišta javne nabave među njegovim strankama. Sporazum se primjenjuje na sve ugovore o javnoj nabavi kojima vrijednost doseže ili prelazi iznose („pragove”) utvrđene u njemu i izražene u obliku posebnih prava vučenja.
                  
               
                     (2)
                  
                  
                     Jedan je od ciljeva Direktive 2014/25/EU Europskog parlamenta i Vijeća (4) omogućiti naručiteljima i javnim naručiteljima koji je primjenjuju da istodobno ispunjavaju obveze utvrđene u Sporazumu. U skladu s člankom 17. Direktive 2014/25/EU Komisija svake dvije godine provjerava odgovaraju li pragovi iz članka 15. točaka (a) i (b) te direktive pragovima utvrđenima u Sporazumu te ih prema potrebi revidira.
                  
               
                     (3)
                  
                  
                     Pragovi utvrđeni u Direktivi 2014/25/EU revidirani su. U skladu s člankom 68. stavkom 1. Direktive 2009/81/EZ pragove utvrđene u toj direktivi treba uskladiti s revidiranim pragovima iz Direktive 2014/25/EU.
                  
               
                     (4)
                  
                  
                     Komisija istodobno s revizijom pragova utvrđenih u Direktivi 2004/17/EZ (5) u skladu s člankom 68. stavkom 1. Direktive 2009/81/EZ revidira i pragove utvrđene u članku 8. te direktive. U članku 17. stavku 1. Direktive 2014/25/EU, kojom je stavljena izvan snage Direktiva 2004/17/EZ, zahtijeva se da Komisija svake dvije godine revidira pragove, s učinkom od 1. siječnja. Stoga bi se pragovi za 2022. i 2023. trebali primjenjivati od 1. siječnja 2022.
                  
               
                     (5)
                  
                  
                     Direktivu 2009/81/EZ trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Članak 8. Direktive 2009/81/EZ mijenja se kako slijedi:
            
                        1.
                     
                     
                        u točki (a) „428 000 EUR” zamjenjuje se s „431 000 EUR”;
                     
                  
                        2.
                     
                     
                        u točki (b) „5 350 000 EUR” zamjenjuje se s „5 382 000 EUR”.
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2022.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 216, 20.8.2009., str. 76.
         
         
            (2)  Odluka Vijeća 2014/115/EU od 2. prosinca 2013. o sklapanju Protokola o izmjeni Sporazuma o javnoj nabavi (SL L 68, 7.3.2014., str. 1.).
         
            (3)  SL L 68, 7.3.2014., str. 2.
         
         
            (4)  Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ (SL L 94, 28.3.2014., str. 243.).
         
            (5)  Direktiva 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (SL L 134, 30.4.2004., str. 1.).